CONCURS DE REALIZARE LUCRĂRI DIN MATERIALE RECICLABILE

REGULAMENT DE DESFĂȘURARE

**1. Organizator:**

Organizatorul activității ***„ CONCURS DE REALIZARE LUCRĂRI DIN MATERIALE RECICLABILE ”***, denumit în continuare „Concursul”, parte a evenimentului Forumul Orașelor Verzi, ediția 2, este societatea COMPREST SA, cu sediul pe str Vlad Țepeș nr 13, Brașov, înmatriculată la Oficiul Registrului Comerțului sub nr. J08/911/1994, având cod de înregistrare fiscală RO1095130, denumit în continuare „Organizator”. Organizarea acestui concurs include desfășurarea și premierea participanților ce îndeplinesc simultan toate condițiile prezentate în acest regulament.

Participarea la acest concurs implica cunoașterea si acceptarea integrala si necondiționata de către orice participant a prevederilor si aplicării prezentului regulament.

Organizatorul își rezerva dreptul de a modifica prezentul regulament oficial, urmând ca astfel de modificări sa intre in vigoare numai după anunțarea prealabila a acestora la locul de desfășurare a concursului.

Prezentul regulament sta la dispoziția oricărei persoane sau autorități interesate, putând fi consultat gratuit la adresa [www.comprest.ro/proiecte/fov2022/](http://www.comprest.ro/proiecte/fov2022/concurs)

**2. Detaliile de desfășurare a concursului:**

Concursul va include realizarea unor lucrări din materiale reciclabile de către participanți anterior desemnării câștigătorilor. Premierea lucrărilor va avea loc în data de 11.09.2022, ora 13, în zona cortului amplasat în parcul Nicolae Titulescu, amenajat de către COMPREST SA.

Pentru validarea participării, concurentul trebuie să folosească doar materiale reciclabile curate (hârtie/carton/plastic/metal. Sticla este interzisă, pentru siguranța participanților și organizatorului), ce să încurajeze spiritul ecologic și implicarea fiecăruia pentru un mediu echilibrat ecologic. Pentru susținerea materialelor, pot fi folosite planșe de carton sau alt suport, cu condiția ca acesta să poată fi expus la standul COMPREST, amplasat în parcul Nicolae Titulescu.

**3. Dreptul la participare și înscrierea la concurs**

3.1 Dreptul la participare se acordă tinerilor cu vârste cuprinse între 7-12 ani. Participarea este gratuită, fiind însă necesară înscrierea prealabilă a concurenților. Nu pot participa angajați ai Organizatorului, precum și rudele de gradul I ale acestora.

3.2 Înscrierea la concurs se va face în perioada 7-10.09.2022, pe site-ul operatorului de salubrizare, [www.comprest.ro](http://www.comprest.ro), prin completarea formularului ce se găsește accesând link-ul [www.comprest.ro/proiecte/fov2022/](http://www.comprest.ro/proiecte/fov2022/concurs)inscriere-jocurile-reciclarii. Informațiile colectate cu ajutorul acestui formular au ca obiectiv validarea participării la concurs, precum și desfășurarea acestuia cu respectarea prezentului Regulament.

**4. Premii:**

Toți participanții vor fi premiați, după cum urmează:

* Premiu de participare: diplomă, șapcă, pubela, ghid de handmade și ghid de colectare separată
* Vor fi oferite și premii conform clasamentului, după cum urmează:
  + - PREMIUL I: Tableta de desen, tricou, șapcă, compactor, mini-pubela, pix, diploma, turta dulce cu COMPREST, ghid de handmade și ghid de colectare separată
    - PREMIUL II: Tricou, șapcă, compactor, mini-pubela, pix, diploma, turta dulce cu COMPREST, ghid de handmade și ghid de colectare separată
    - PREMIUL III: Tricou, șapcă, mini-pubela, pix, diploma, turta dulce cu COMPREST, ghid de handmade și ghid de colectare separată.

Participanții din clasament, respectiv Premiiile I, II, III nu vor primi și premiu de participare.

**5. Șanse de câștig:**

Șansele de câștig depind de respectarea prezentului regulament.

**6. Desemnarea câștigătorului:**

Lucrările realizate vor fi analizate de un juriu format din 3 persoane + 2 rezerve, ce vor nota fiecare lucrare cu un număr de la 1 la 5. Lucrările vor fi premiate în funcție de notele obținute. Pentru situația în care vor fi 2 sau mai multe lucrări cu aceleași note, premierea se va face pe baza deciziei celor 2 rezerve ce vor nota din nou lucrările. Pentru situația în care această situație se va repeta și după notarea juriului de rezervă, decizia finală de premiere va aparține organizatorului.

**7. Litigii:**

Eventualele divergențe apărute între Organizator şi participanții la concurs se vor rezolva pe cale amiabilă.

Organizatorul își asumă responsabilitatea numai în ceea ce privește acordarea premiilor.

Organizatorul își rezervă dreptul de a șterge postări ce lezează imaginea companiei sau a concurenților înscriși, în mod direct sau prin asociere.

**8. Regulamentul concursului:**

Participarea la acest concurs implică acceptarea irevocabilă şi necondiționată a prevederilor prezentului Regulament şi obligativitatea respectării acestora.

Organizatorul își rezervă dreptul de a modifica oricând prevederile prezentului Regulament, în măsura în care se va impune acest lucru, cu condiția anunțării modificărilor la locul de desfășurare a concursului.

Regulamentul Concursului este întocmit în conformitate cu legile din România. În cazul nerespectării prezentului regulament/concurs, premiile câștigate nu se vor acorda.

**9. Răspundere limitată și dispute:**

Prin participare acceptați să eliberați COMPREST SA, filialele sale, partenerii, reprezentanții, angajații, succesorii și directorii de orice răspundere pentru boala, vătămarea, decesul, litigiile și pagubele viitoare, indiferent dacă sunt cauzate prin neglijență sau nu, prin participarea la concurs și/sau acceptarea, deținerea sau utilizarea, cât și abuzul sau utilizarea incorectă a premiului.

Acest concurs se află sub legislația în vigoare din România.

Ca o condiție de participare, participantul își asumă întreaga responsabilitate în legătură cu concurs, neputând formula niciun fel de pretenții litigioase în legătură cu desfășurarea acestuia. În caz contrar, participantul își pierde dreptul de a mai fi premiat.

**10. Prelucrarea datelor cu caracter personal:**

1. Prin înscrierea la Concurs, Participanții sunt de acord cu prevederile Regulamentului și sunt de acord că, în cazul în care vor câștiga, numele, adresa de email, numărul de telefon si adresa de reședința vor fi oferite Organizatorului, in vederea livrării premiului, cu ștergerea lor de către acesta după livrarea premiului.

2. Organizatorul se obligă să respecte prevederile Regulamentului (UE) nr. 679/2016 (în continuare „GDPR”), privind protecția datelor personale ale Participanților stocate pe durata Concursului și ulterior acesteia. Ca atare, Organizatorul se angajează să păstreze confidențialitatea datelor personale ale Participanților la Concurs și să le utilizeze conform legislației în vigoare.

3. Participanților le sunt garantate drepturile prevăzute de GDPR privind protecția persoanelor cu privire la prelucrarea datelor cu caracter personal și libera circulație a acestor date și în special cele cu privire la:

a) dreptul de acces la date potrivit căruia orice persoană vizată are dreptul de a obține de la Organizator, la cerere și în mod gratuit pentru o solicitare pe an, confirmarea faptului că datele care îi privesc sunt sau nu sunt prelucrate de către Organizator;

b) dreptul de opoziție potrivit căruia persoana vizată are dreptul de a se opune în orice moment, din motive întemeiate și legitime legate de situația sa particulară, că datele care o vizează să facă obiectul unei prelucrări, cu excepția cazurilor în care există dispoziții legale contrare;

c) dreptul de intervenție asupra datelor potrivit căruia orice persoana vizată are dreptul de a obține de la Organizator, la cerere și în mod gratuit:

i. după caz, rectificarea, actualizarea, blocarea sau ștergerea datelor a căror prelucrare nu este conformă legii, în special a datelor incomplete sau inexacte;

ii. după caz, transformarea în date anonime a datelor a căror prelucrare nu este conformă legii;

**11. Contact:**

Pentru mai multe informații referitoare la concurs, vă rugăm să ne scrieți la e-mail [estera.ibanescu@comprest.ro](mailto:estera.ibanescu@comprest.ro) sau să ne contactați la numărul de telefon 0268 414 974, ramura Secretariat, persoană de contact: Estera Ibănescu.

**12. Încetarea concursului:**

Concursul va înceta înainte de termen, în cazul apariției unui eveniment ce constituie forță majoră, independent de voința organizatorului.

**ORGANIZATOR**

***COMRPEST SA, reprezentat prin***

***Director General ALEXANDRU TĂNASE***